DĖL UAB ,,ŠILALĖS AUTOBUSŲ PARKAS“ VIETINIO (PRIEMIESTINIO) REGULIARAUS SUSISIEKIMO AUTOBUSŲ MARŠRUTŲ PAKEITIMO

2020 m. liepos 7 d. Nr. DĮV-616

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos kelių transporto kodekso 4 straipsnio 3 dalimi, Leidimų vežti keleivius reguliaraus susisiekimo kelių transporto maršrutais išdavimo taisyklėmis, patvirtintomis Lietuvos Respublikos susisiekimo ministro 2006 m. vasario 14 d. įsakymu Nr. 3-62 ,,Dėl Leidimų vežti keleivius reguliaraus susisiekimo kelių transporto maršrutais išdavimo taisyklių patvirtinimo“, Keleivių ir bagažo vežimo kelių transportu taisyklėmis, patvirtintomis Lietuvos Respublikos susisiekimo ministro 2011 m. balandžio 13 d. įsakymu Nr. 3-223 ,,Dėl Keleivių ir bagažo vežimo kelių transportu taisyklių patvirtinimo“, Šilalės rajono savivaldybės tarybos 2009 m. gruodžio 10 d. sprendimo Nr. T1-380 ,,Dėl visuomenės aptarnavimo sutarties galiojimo termino pratęsimo“ 3 ir 4 punktais, atsižvelgdamas į Šilalės rajono savivaldybės tarybos 2007 m. gruodžio 20 d. sprendimo Nr. T1-317 ,,Dėl Šilalės rajono keleivinio transporto ir moksleivių pavėžėjimo organizavimo komisijos sudarymo ir nuostatų tvirtinimo“ sudarytos Šilalės rajono keleivinio transporto ir moksleivių pavėžėjimo organizavimo komisijos 2020 m. liepos 1 d. posėdžio protokolą Nr.3:

1. P a k e i č i u nuo 2020 m. liepos 7 d. iki 2020 m. rugpjūčio 31 d. šiuos UAB ,,Šilalės autobusų parkas“ vietinio (priemiestinio) reguliaraus susisiekimo maršrutus:

1.1. Didkiemis–Šilalė (išvykimo laikas 7.05 val., leidimo Nr. 123), eismo dažnumą, važiuojant kiekvieną savaitės trečiadienį (liepos 8 d., 15 d., 22 d., 29 d., rugpjūčio 5 d., 12 d., 19 d., 26 d.), pakeičiant išvykimo laiką iš 7.05 val. į 7.30 val.;

* 1. Šilalė–Laumenai–Didkiemis (išvykimo laikas 15.00 val., leidimo Nr. 4), eismo dažnumą, važiuojant kiekvieną savaitės trečiadienį (liepos 8 d., 15 d., 22 d., 29 d., rugpjūčio 5 d., 12 d., 19 d., 26 d.), pakeičiant išvykimo laiką iš 15.00 val. į 12.00 val. ir trumpinant maršruto trasą nevažiuojant į Laumenų k.;
  2. Žadeikiai–Kuodaičiai–Šilalė (išvykimo laikas 7.00 val., leidimo Nr. 17), eismo dažnumą, važiuojant kiekvieną savaitės antradienį (liepos 7 d., 14 d., 21 d., 28 d., rugpjūčio 4 d., 11 d., 18 d., 25 d.), pakeičiant išvykimo laiką iš 7.00 val. į 9.00 val. ir trumpinant maršruto trasą nevažiuojant į Kuodaičių k.;

1.4. Šilalė–Nevočiai–Kuodaičiai–Žadeikiai (išvykimo laikas 14.10 val., leidimo Nr. 173), eismo dažnumą, važiuojant kiekvieną savaitės antradienį (liepos 7 d., 14 d., 21 d., 28 d., rugpjūčio 4 d., 11 d., 18 d., 25 d.), pakeičiamt išvykimo laiką iš 14.00 val. į 13.00 val. ir trumpinant maršruto trasą nevažiuojant į Kuodaičių k.

2. Į g a l i o j u UAB ,,Šilalės autobusų parkas“ direktorių tvirtinti pakeistų maršrutų tvarkaraščius.

3. Į p a r e i g o j u UAB ,,Šilalės autobusų parkas“ direktorių apie maršrutų pakeitimus paskelbti informaciją teisės aktų nustatyta tvarka.

4. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos.

# Administracijos direktorius Valdemaras Jasevičius